“Uit die aard van my werk moet ek op die hoogte bly van die nuutste neigings in die kuberruim en daarom lees ek deurgaans die jongste tegnologiese nuus en luister ek elke oggend na verskillende potgooie van oor die wêreld heen.
“So is ’n blog eintlik maar net ’n webblad wat iemand geskep het sodat die persoon maklik inligting met ander mense kan deel. Blog kom van die Engelse term web log. Die verskil tussen ’n blog en ’n webblad is bitter min.
“Daar is webtuistes soos Blogger, WordPress en Letterdash waarmee jy ’n blog kan skep en dit is regtig maklik.”
“Facebook is die grootste sosiale aanlyn-netwerk in die wêreld. Anders gestel, dis ’n plek op die internet waar jy met jou vriende kan gesels, foto’s kan uitruil en speletjies kan speel.
“Onthou dat enige mens ’n sosiale netwerk het. Jy het jou vriende, familie, kennisse en kollegas waarmee jy sosiaal verkeer. Dit is jou sosiale netwerk.
“Facebook, Twitter, Mxit en al die ander is per se nie gevaarlik nie. Dis die mense wat dit gebruik wat gevaarlik kan wees.
“Wat ek daarmee sê, is dat Twitter op sy eie nie veel beteken nie. Mense wat Twitter gebruik, het gewoonlik ’n ander aanlynteenwoordigheid waarheen hulle mense wil verwys.
“Die internet het die vermoë om ’n ander wêreld vir jou oop te maak. Elke besigheid moet ’n web- of internetstrategie hê. Eienaars van besighede moet deur sosiale netwerke met hul kliënte kommunikeer. Selfs individue moet ook ’n persoonlike webstrategie hê indien hulle ’n teenwoordigheid op die internet wil hê. Mense moet van jou weet. Enigiemand kan met die regte benadering en visie geld maak op die internet.”
“Eerstens weet ek dat internettoegang in die land nog vinniger en goedkoper gaan raak as wat dit nou is, want Suid-Afrika is steeds ver agter baie ander lande wat dit betref. “Ons is op die drumpel om beslis ’n groot verandering te sien in ’n hele aantal bedrywe waaraan ons baie lank gewoond is. Ons sal binnekort nie meer DVD’s gaan uitneem by die winkel nie, want ons sal dit sommer via die internet op TV kan kyk.